Sizaphatheka Kumhlangano WeSadc NgoMvulo: MDC-T
UTsvangirai uhlangane labameli bezigodlo zamazwe eAfrica eHarare wabathembisa ukuthi uzimisele kunkulumo zokuxazulula umbango wezikhund
Laloba bekuke kwabalembiko yokuthi uMnu Morgan Tsvangirai ulakho ukungayi emhlanganweni weSadc Troika ozaqhutshelwa eHarare ngoMvulo phezu kodaba lokwabiwa kwezikhundla phakathi kweZanu PF leMDC, isikhulumisalelibandla, uMnu Nelson Chamisa utshele iStudio 7 ukuthi uTsvangirai uzaphathekakulumhlangano. Ibandla leli belisithi ukungaphiwa ipassport kukaTsvangiraikungabangela ukuthi uTsvangirai engayi kumhlangano lo. Yena uTsvangirai lamuhla ubelomhlangano labameli bezigodlo zamazwe ezwekazi leAfrica eHarare wabazisangokuthi inkulumo phakathi kwebandla lakhe leZanu PF sezingaphi. UMnu Tsvangirai ubikwa etshele abameli laba ukuthi umbango wezikhundla uqhubekelaphambili nje ngoba ibanda leZanu PF lisala lengatsha ezimqoka zedale lecabinet. Uveze njalo ukuthi ibandla lakhe selilobele uMnu Thabo Mbeki incwadi likhononangendlela aphatha ngayo udaba lwezikhundla njengomlamulankunzi. Abazingokwenzakalayo kudaba lolu bathi iMDC kaTsvangirai ibikhonona ngogwalolukaMbeki olusezandleni zeStudio 7 abikwa ebezalwethulela umhlangano weSadc Troika eSwaziland ngoMvulo. Ugwalo lolu luveza ukuthi iZanu PF seyavuma ukuthiugatsha lwezemali luye kuMDC. Luthi njalo amabandla womabili azakuba lesabelokugatsha lwe Home Affairs. Kodwa iMDC ithi lokhu kulokudonselana phezu kogatshalolu, kanye lezinye ingatsha ezinengi, yikho nje isola kakhulu ugwalo umbekiayemele alwethulele inkokheli yeSadc Troika lolu. Ingcwethi kwezombusazwe uMnu Mandlenkosi Gatsheni utshele iStudio 7 ukuthi kungehlula ukuthi amabandlala avumelane ngoMvumo, iMDC ilakho ukuthi ifuna imbeki asuswe ukubangumlamulankunzi yikho ukuthi iqhubeke ikulezi nkulumo.